section_heading: Povijesni razvoj
paragraph_text: Rosneft je povećao proizvodnju nafte s 98,56 mil. barela (13,47 mil. tona) u 2000. na 148,26 mil. barela (20,27 mil. tona) u 2004. U 2004. Rosneft se složio sa spajanjem s drugom ruskom naftnom kompanijom Gazpromom. Planovi spajanja su propali u svibnju 2005. budući se Bogdanchikov nije složio s idejom da Rosneft bude u podređenom položaju u novonastaloj kompaniji. Rosneft provodi istraživanje i proizvodnju nafte i zemnog plina na otoku Sahalinu, Sibiru i u južnoj Rusiji, uključujući Čečeniju. Kompanija posjeduje dvije rafinerije. Rafinerija u gradu Tuapseu, na Crnom moru, je usredetočena na preradu nafte iz zapadnog Sibira. Druga rafinerija je u gradu Komsomolsku na istoku Rusije.